### cid:ii_14ef2c72333ea847

### KËSHILLI BASHKIAK

**V E N D I M**

Nr. 106 datë 28.09.2017

 **PËR DISA NDRYSHIME NË VENDIMIN NR.84, DATË 29.12.2016 TË KËSHILLIT BASHKIAK “PËR MIRATIMIN E PROGRAMIT BUXHETOR AFATMESËM 2017-2019 DHE DETAJIMIN E BUXHETIT TË BASHKISË SË TIRANËS PËR VITIN 2017” (I NDRYSHUAR)**

Në mbështetje të nenit 8, pika 2, nenit 9, pika 1, nënpika 1.1, shkronja “b” dhe pika 1, nënpika 1.3, shkronja “c”, nenit 34, pika 6, nenit 40, pika 4, nenit 54 shkronja “dh” dhe nenit 55 pikat 3 dhe 6 të Ligjit nr. 139/2015 “Për vetëqeverisjen vendore”; nenit 113 të ligjit nr. 44/2015 “Kodi i Procedurave Administrative i Republikës së Shqipërisë”; Ligjit nr. 68/2017 “Për financat e vetëqeverisjes vendore”; nenit 44, paragrafi i dytë, shkronja ”a” të ligjit nr. 9936, datë 26.06.2008 “Për menaxhimin e sistemit buxhetor në Republikën e Shqipërisë” (i ndryshuar); Udhëzimit nr. 2, datë 06.02.2012 të Ministrit të Financave “Për procedurat standarde të zbatimit të buxhetit” (i ndryshuar); Udhëzimit plotësues nr.8 datë 13.01.2017 të Ministrit të Financave “Për zbatimin e buxhetit të vitit 2017”; Vendimit nr. 84 datë 29.12.2016 të Këshillit Bashkiak “Për miratimin e Programit Buxhetor Afatmesëm 2017-2019 dhe detajimin e buxhetit të Bashkisë së Tiranës për vitin 2017” (i ndryshuar), me propozim të Kryetarit të Bashkisë, Këshilli Bashkiak;

**V E N D O S I:**

**I**. Në vendimin nr. 84, datë 29.12.2016 të Këshillit Bashkiak “Për miratimin e programit buxhetor afatmesëm 2017-2019 dhe detajimin e buxhetit të Bashkisë së Tiranës për vitin 2017” (i ndryshuar), bëhen këto ndryshime:

1. Të miratojë rishpërndarjen e fondit të investimeve dhe shpenzimeve korrente brenda Programit të Shërbimeve Publike Vendore, Programit të Kujdesit Social dhe Programit të Planifikim Menaxhim Administrimit për vitin 2017, sipas pasqyrës nr.1, pjesë përbërëse e këtij vendimi.
2. Të miratojë rishpërndarjen e fondit të investimeve brenda Programit të Menaxhimit të Rrugëve dhe Transportit Publik, Programit të Shërbimeve Publike Vendore dhe Programit të Strehimit dhe Planifikimit të Territorit për vitin 2017, sipas pasqyrës nr. 2, pjesë përbërëse e këtij vendimi.
3. Të miratojë rishpërndarjen e fondit të investimeve brenda Programit të Arsimit Parauniversitar dhe Edukimit dhe Programit të Kujdesit Social për vitin 2017, sipas pasqyrës nr. 3, pjesë përbërëse e këtij vendimi.
4. Të miratojë rishpërndarjen e fondit të shpenzimeve dhe investimeve brenda Programit të Kulturës dhe Turizmit dhe Programit të Shërbimeve Publike Vendore për vitin 2017, sipas pasqyrës nr. 4, pjesë përbërëse e këtij vendimi.
5. Të miratojë ndryshimin e emërtimeve të objekteve për vitin 2017, sipas pasqyrës nr. 5, pjesë përbërëse e këtij vendimi.
6. Të miratojë një shtesë fondi në planin e shpenzimeve korrente në Programin e Kujdesit Social ,në Programin e Emergjencës Civile dhe në Programin e Strehim Planifikim Territorit duke pakësuar fondin rezervë për vitin 2017, sipas pasqyrës nr. 6, pjesë përbërëse e këtij vendimi.
7. Ngarkohet Kryetari i Bashkisë së Tiranës për zbatimin e detyrimeve dhe angazhimeve të parashikuara në këtë vendim dhe nënshkrimin e akteve të nevojshme në zbatim të tij.
8. Ngarkohen Drejtoria e Përgjithshme e Menaxhimit Financiar, Drejtoria e Përgjithshme e Punëve Publike, Drejtoria e Përgjithshme Juridike e Aseteve dhe Licencimit, Drejtoria e Përgjithshme e Burimeve Njerëzore, Drejtoria e Përgjithshme e Shërbimit Social, Drejtoria e Përgjithshme e Promovimit të Qytetit, Agjencia e Parqeve dhe Rekreacionit, Drejtoria e Përgjithshme Nr.2 e Punëtorëve të Qytetit, Drejtoria e Përgjithshme Nr.3 e Punëtorëve të Qytetit, Tirana Parking, Qendra Kulturore “Tirana”, Qendra Ekonomike e Zhvillimit dhe Edukimit të Fëmijëve, Agjencia e Mbrojtjes së Konsumatorit dhe Drejtoria e Konvikteve të Shkollave të Mesme për zbatimin e këtij vendimi.

**II**. Ky vendim hyn në fuqi sipas përcaktimeve të pikës 6 të nenit 55 të Ligjit nr. 139/2015 për “Vetëqeverisjen vendore” dhe pas konfirmimit ligjor nga Institucioni i Prefektit të Qarkut Tiranë.

K R Y E T A R

**ALDRIN DALIPI**